2021. aasta Vormel 1 hooaeg

2021. aasta Vormel 1 hooaeg oli Vormel 1 seitsmekümne teine hooaeg. Hooaeg koosnes 22 etapist. Sõitjate arvestuses tuli maailmameistriks Max Verstappen, meeskondade arvestuses Mercedes-AMG Petronas Formula One Team. Hooaeg algas 28. märtsil algusega Bahreinis. 2020. aastal tuli sõitjatest seitsmendat korda maailmameistriks Lewis Hamilton, pannes end seega samale pulgale Michael Schumacheriga. Mercedes on konstruktorite maailmameistritiitli kaitsja, olles võitnud oma seitsmenda järjestikuse tiitli 2020. aastal. Hooajal osaleb kümme meeskonda, igas tiimis on kaks sõitjat. * - Nikita Mazepin on venelane, ent WADA otsuse järgi laieneb Venemaa dopinguskandaalist tulenev sportlaste võistluskeeld ka FIA maailmameistrivõistlustele ning seega ei tohi Mazepin osaleda Vene riigi nime, lippu ega hümni kasutades. Mazepin osaleb seega Venemaa Autospordiliidu lipu all. Renault nimetas end ümber Alpine'ks, nimi pärineb Renault sportautode tütarfirmast. Racing Point muutis oma nime Aston Martiniks – tiimi omanik nimelt omandas firmas 16,7% osaluse. McLaren vahetas Renault' mootorid Mercedese vastu, tuues seega nime McLaren-Mercedes F1 tagasi. Romain Grosjean ja Kevin Magnussen mõlemad lahkuvad F1-sarjast, nende asendusteks Haasi autodes on F2-sõitja Nikita Mazepin ja F2-sõitja, 7-kordse maailmameistri poeg Mick Schumacher. Sebastian Vettel ei pikendanud oma lepingut Ferrariga ning võtab üle Sergio Péreze koha Racing Pointis (järgmine aasta Aston Martin). Ferraris võtab Vetteli koha üle McLarenist lahkuv Carlos Sainz jr. Carlos Sainzi asenduseks McLareni roolis saab olema Daniel Ricciardo, kes lahkub Renault'st (järgmine aasta Alpine). Alpine ridadesse astub Fernando Alonso, naastes sporti pärast kaheaastast eemalolekut. Yuki Tsunoda võtab üle Daniil Kvjati koha AlphaTauri roolis. Racing Pointist lahkuv Sergio Pérez asendab Alexander Albonit Red Bulli roolis, viimane jääb Red Bulli reserv- ja simulaatorisõitjaks. 2021. aasta kalender koosneb 23 etapist. Hooaeg pidi algama Austraalias, ent Austraalia etapp tõsteti riiklike karantiininõuete tõttu hooaja teise poolde. Hollandi Grand Prix toimub esimest korda pärast 1985. aastat. Sõit pidi toimuma juba eelmisel aastal, ent tühistati koroonapandeemia tõttu. Esmakordselt toimub Saudi Araabia Grand Prix, selleks spetsiaalselt ehitatud tänavarajal Jeddah' linnas. Sarja naasevad kõik 2020. aastal ärajäänud etapid, välja arvatud Vietnami Grand Prix, mille toimumine tühistati pärast ühe peakorraldaja arreteerimist korruptsioonikahtlustustel, ning Kanada Grand Prix, mis tühistati taas koroonapandeemia tõttu. Koroona tõttu tühistatud Austraalia Grand Prix'd asendab sarjas esmakordselt kasutatav Losaili ringrada ja Katari Grand Prix. Koroona tõttu tühistati vaid paar nädalat enne selle planeeritud toimumist ka Jaapani Grand Prix. 2020. aastal erandjuhul liitunud etappidest/radadest jäid kalendrisse Emilia Romanga Grand Prix Imolal, Portugali Grand Prix Portimãos ja Steiermargi Grand Prix Red Bull Ringil. Esimene asendab algselt kalendril olnud, ent hiljem välistatud Hiina Grand Prix'd. Tühistatud Kanada Grand Prix'd pidi asendama Türgi Grand Prix Istanbuli ringrajal, ent see omakorda asendati teise etapiga Spielbergis (Briti reisipiirangute tõttu). Ära jäetakse ka algselt plaanis olnud Singapuri Grand Prix, mida asendab lõpuks ikkagi korraldatav Türgi Grand Prix. 2021. aasta toob kaasa mitmed märkimisväärsed regulatsioonimuutused. 2021. pidi tooma kaasa uue ajastu F1-s ja uued regulatsioonid, ent paljude nende kasutuselevõtt lükati koroonapandeemia tõttu edasi. 2021. aastal tuuakse sisse F1 ajaloo esimene kulutuslimiit, sel hooajal on lubatud kulutuste ülempiir 145 miljonit dollarit (121,8 miljonit eurot). Antud piiri langetatakse järgmistel aastatel 140 miljonile 2022. aastal ja 135 miljonile 2023. aastal. Kulutuslimiidi alla ei lähe turunduskulud, sõitjate ja tiimi kolme kõrgeima teenija palgad. Lisaks ei lähe kulutuslimiidi alla tiimipersonali emadus- või isaduspuhkuse kulud või haigehüvitised, lisaks ka arstihüvitised tiimipersonalile ja koondamiskulud. Tiimidel on lisaks lubatud kulutada kuni 45 miljonit dollarit (37,8 miljonit eurot) kuni 2024. aastani kapitalikuludes. Kulutuslimiidi või muude finantsrikkumiste eest on ette nähtud karistused alates rahatrahvidest kuni tiimi maailmameistrivõistlustest väljaarvestamiseni. Suurim visuaalne muutus on autode põranda pindala märkimisväärne vähendamine. Muuhulgas peaks märkimisväärselt lihtsustuma põranda ehitus. Muudatuse eesmärk on vähendada autode aerodünaamilist keerukust ja vähendada põranda toodetud surujõudu. Samal eesmärgil on vähendatud ka tagumiste pidurite jahutusvinglettide pikkust 40 mm võrra 80 mm-le ning difuuserite pikkust vähendatud 50 mm võrra. Autode miinimumkaalu on tõstetud 746 kilogrammilt 752-le ning jõuallika miinimumkaal 145 kilogrammilt 150-le. Sellest aastast on keelatud tiimidel oma auto arendamine teistelt tiimidelt saadud informatsiooni põhjal, mis pole kõigile tiimidele võrdselt kättesaadav, ehk teiste autode "kopeerimine" tohib aset leida vaid testimisel või võistlustel tehtud fotode, vaatluste või videote põhjal. Lisaks on keelatud teiste tiimide autode skaneerimine 3D-kaameratega. Regulatsiooni eesmärk on vältida 2020. aasta hooajal aset leidnud juhtumit, kus Racing Pointi auto oli suuresti kopeeritud tiitli võitnud Mercedese auto pealt niivõrd suures ulatuses, et autot kutsuti "roosaks Mercedeseks" (Racing Pointi põhivärv oli roosa). Mercedese DAS-süsteem (Dual Axis Steering, kaheteljeline roolisüsteem) keelati FIA ja Mercedese kokkuleppel reeglitäpsustusega pärast vaid üht hooaega ära. Sellest hooajast on lubatud F1 autol materjalidena kasutada lina, kanepit ja bambust. Kõik kolm vabatreeningut on nüüd 60 minuti pikkused (varem olid kaks treeningut 90 minuti pikkused). Punkte antakse igal etapil esikümnele, lisaks antakse punkt kiireima ringi sõitjale (FL). Täispunktide andmiseks peab sõidu võitja lõpetama vähemalt 75% etapi täisdistantsist. Kui sõidu võitja lõpetab vähemalt kaks ringi, ent vähem, kui 75% etapi täisdistantsist, antakse vaid pooled punktid. Punkt kiireima ringi eest antakse vaid juhul, kui sõitja lõpetab esikümnes. Hooaja lõpus kasutatakse viigimurdjana (vajadusel) sõitja/meeskonna parimat tulemust. Märkmed:  – Sõitja ei lõpetanud etappi, ent tulemus klassifitseeriti, sest lõpetas üle 90% etapi distantsist. Märkmed:  – Sõitja ei lõpetanud etappi, ent tulemus klassifitseeriti, sest lõpetas üle 90% etapi distantsist. https://www.formula1.com/en/racing/2021.html https://sport.err.ee/1159314/hamilton-kindlustas-turgis-mm-tiitli-ja-kerkis-schumacheriga-uhele-pulgale https://sport.err.ee/1153876/f1-sarja-domineeriv-mercedes-voitis-seitsmenda-tiitli-jarjest "Arhiivikoopia". Originaali arhiivikoopia seisuga 28. juuni 2021. Vaadatud 16. märtsil 2021.{{netiviide}}: CS1 hooldus: arhiivikoopia kasutusel pealkirjana (link) https://www.skysports.com/f1/news/12478/12225669/alfa-romeo-launch-new-2021-car-with-dramatic-debut-ahead-of-new-formula-1-season "Arhiivikoopia". Originaali arhiivikoopia seisuga 27. veebruar 2021. Vaadatud 16. märtsil 2021.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 3. märts 2021. Vaadatud 16. märtsil 2021.{{netiviide}}: CS1 hooldus: arhiivikoopia kasutusel pealkirjana (link) https://www.astonmartinf1.com/en-GB/amr21 https://www.ferrari.com/en-EN/formula1 https://www.haasf1team.com/season/machine/vf-21 https://www.mclaren.com/racing/2021/car-launch/mclaren-presents-2021-driver-line-up-and-introduces-mcl35m/ "Arhiivikoopia". Originaali arhiivikoopia seisuga 7. märts 2021. Vaadatud 16. märtsil 2021.{{netiviide}}: CS1 hooldus: arhiivikoopia kasutusel pealkirjana (link) https://www.redbull.com/int-en/redbullracing/cars/rb16b/ https://www.williamsf1.com/news/2021/races/bahrain/williams-mercedes-fw43b-takes-to-the-track https://www.fia.com/events/fia-formula-one-world-championship/season-2020/2020-2021-fia-formula-one-world-championship https://www.racefans.net/2021/03/25/official-f1-entry-list-describes-mazepins-nationality-as-raf/ https://www.motorsportmagazine.com/articles/single-seaters/f1/2021-f1-driver-line-up-latest-news-and-rumours https://www.motorsport.com/f1/news/2021-calendar-announced-imola-australia/4966186/ https://www.formula1.com/en/latest/article.turkey-to-replace-canada-on-2021-f1-race-calendar.5oXc8g8NfkRUrlydMahSVF.html https://www.bbc.com/sport/formula1/57115403 https://www.formula1.com/en/latest/article.breaking-turkish-grand-prix-to-rejoin-2021-formula-1-calendar.7JsDzHsgxu26IxaOmPVnOX.html https://www.formula1.com/en/latest/article.aero-tweaks-new-tyres-and-the-cost-cap-the-2021-f1-rules-and-regulation.r1cq36aI6bvzMeZtiFru3.html https://www.formula1.com/en/latest/article.what-is-the-2021-f1-cost-cap-and-how-will-it-be-enforced.4l0LPbfFgBhDxjccMseCHO.html